REPUBLIKA SRBIJA

NARODNA SKUPŠTINA

Odbor za pravosuđe, državnu upravu

i lokalnu samoupravu

17. oktobar 2022. godne

B e o g r a d

PREDSEDNIKU

NARODNE SKUPŠTINE

Odbor za pravosuđe, državnu upravu i lokalnu samoupravu, na Drugoj sednici održanoj 17. oktobra 2022. godine, razmotrio je Odluku Visokog saveta sudstva, broj: 116-04-00054/2022-01 od 17. marta 2022. godine (zavedenu u Narodnoj skupštini 08. avgusta 2022. godine pod 01 Broj: 118-1484/22), kojom se usvajapredlog Disciplinske komisije Visokog saveta sudstva, kao ovlašćenog predlagača za pokretanje postupka za utvrđivanje razloga za razrešenje predsednika suda i utvrđuje postojanja razloga za razrešenje predsednika Osnovnog suda u Bečeju zbog teškog disciplinskog prekršaja u vršenju funkcije predsednika suda iz člana 90. stav 2. Zakona o sudijama, u vezi sa disciplinskim prekršajem neopravdane izmene godišnjeg rasporeda sudijskih poslova u sudu i povrede principa slučajnog sudije suprotno zakonu iz člana 90. stav 1. alineja 17) Zakona o sudijama i disciplinskog prekršaja kršenje odredaba Etičkog kodeksa u većoj meri iz člana 90. stav 1. alineja 18) Zakona o sudijama, u vezi sa tačkama 4.1. i 7.1. Etičkog kodsksa, te predlaže Narodnoj skupštini da razreši Gorana Čimburovića funkcije predsednika Osnovnog suda u Bečeju.

Sednici Odbora je, kao predstavnica Visokog saveta sudstva prisustvovala sudija Gordana Veljović, član Visokog saveta sudstva iz reda sudija.

Odbor je utvrdio Predlog odluke o razrešenju funkcije predsednika Osnovnog suda u Bečeju.

Za predstavnika Odbora na sednici Narodne skupštine određen je Vladimir Đukanović, predsednik Odbora.

PREDSEDNIK

Vladimir Đukanović

P R E D L O G

Na osnovu člana 75. stav 1. i člana 77. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/2015 - odluka US, 106/2015, 63/2016 - odluka US, 47/2017 i 76/2021) i člana 8. stav 1. Zakona o Narodnoj skupštini („Službeni glasnik RS“, broj 9/10),

Narodna skupština Republike Srbije, na \_\_\_\_\_ sednici \_\_\_\_\_\_\_\_\_\_\_\_\_\_\_\_\_\_\_

održanoj \_\_\_\_\_\_\_\_\_\_\_\_\_ 2022. godine, donela je

O D L U K U

o razrešenju funkcije predsednika Osnovnog suda u Bečeju

I

Goran Čimburović, predsednik Osnovnog suda u Bečeju, razrešava se funkcije predsednika suda zbog teškog disciplinskog prekršaja u vršenju funkcije predsednika suda i disciplinskog prekršaja kršenje odredaba Etičkog kodeksa u većoj meri.

II

Ovu odluku objaviti u „Službenom glasniku Republike Srbije“.

RS broj \_\_\_\_\_\_\_\_\_\_\_\_\_

U Beogradu, \_\_\_\_\_\_\_\_\_\_\_\_ 2022. godine

NARODNA SKUPŠTINA REPUBLIKE SRBIJE

PREDSEDNIK

dr Vladimir Orlić

O b r a z l o ž e nj e

Članom 52. st. 1. i 2. Zakona o uređenju sudova („Službeni glasnik RS“, br. 116/08, 104/09, 101/10, 31/11 - dr. zakon, 78/11, 101/11, 101/13, 40/15 - dr. zakon, 13/2016, 108/2016, 113/2017, 65/2018 - odluka US, 87/2018 i 88/2018 - odluka US) utvrđeno je da predsednik suda predstavlja sud, rukovodi sudskom upravom i odgovoran je za pravilan i blagovremen rad suda, kao i da obezbeđuje zakonitost, red i tačnost u sudu, nalaže otklanjanje nepravilnosti i sprečava odugovlačenje u radu, određuje branioce po službenoj dužnosti po azbučnom redu sa liste advokata koje dostavlja advokatska komora, stara se o održavanju nezavisnosti sudija i ugledu suda i vrši druge poslove određene zakonom i Sudskim poslovnikom.

Članom 75. stav 1. Zakona o sudijama („Službeni glasnik RS“, br. 116/08, 58/09 - US, 104/09, 101/10, 8/12 - US, 121/12, 124/12 - US, 101/13, 108/13 - dr. zakon, 111/14 - US, 117/14, 40/15, 63/15 - dr. propis,63/2015 - odluka US, 106/2015, 63/2016 - odluka US, 47/2017 i 76/2021), utvrđeno je da se predsednik suda razrešava te funkcije zbog kršenja obaveza ustanovljenih propisima za obavljanje poslova sudske uprave, narušavanja načela nezavisnosti sudije, postupanja suprotno propisima o dodeljivanju predmeta, odstupanja od propisa kojim se uređuje godišnji raspored sudija, teškog disciplinskog prekršaja u vršenju funkcije predsednika suda ili nestručnog vršenja funkcije predsednika suda. Članom 76. st. 2. i 3. utvrđeno je da postupak za utvrđivanje razloga za razrešenje predsednika suda pokreće i vodi Visoki savet sudstva. Postupak za utvrđivanje razloga za razrešenje predsednika suda pokreće se po predlogu predsednika neposredno višeg suda, sednice svih sudija suda čiji je predsednik, ministra nadležnog za pravosuđe, organa nadležnog za vrednovanje rada predsednika suda i Disciplinske komisije. Članom 77. utvrđeno je da Odluku o razrešenju predsednika suda donosi Narodna skupština, na osnovu predloga Visokog saveta sudstva, nakon sprovedenog postupka u kome su utvrđeni razlozi za razrešenje.

Visoki savet sudstva je Odlukom Broj: 116-04-00054/2022-01 od 17. marta 2022. godine, koju je dostavio Narodnoj skupštini: usvojiopredlog Disciplinske komisije Visokog saveta sudstva broj 116-04-00466/2021-05 od 04. februara 2022. godine za pokretanje postupka za utvrđivanje razloga za razrešenje predsednika Osnovnog suda u Bečeju Gorana Čimburovića i utvrdio postojanje razloga za razrešenje predsednika Osnovnog suda u Bečeju zbog teškog disciplinskog prekršaja u vršenju funkcije predsednika suda iz člana 90. stav 2. Zakona o sudijama, u vezi sa disciplinskim prekršajem neopravdane izmene godišnjeg rasporeda sudijskih poslova u sudu i povrede principa slučajnog sudije suprotno zakonu iz člana 90. stav 1. alineja 17) Zakona o sudijama i disciplinskog prekršaja kršenje odredaba Etičkog kodeksa u većoj meri iz člana 90. stav 1. alineja 18) Zakona o sudijama, u vezi sa tačkama 4.1. i 7.1. Etičkog kodsksa, te predložio Narodnoj skupštini da razrešiGorana Čimburovića funkcije predsednika Osnovnog suda u Bečeju

Odbor za pravosuđe, državnu upravu i loklanu samoupravu na Drugoj sednici održanoj 17. oktobra 2022. godine, utvrdio je Predlog odluke o razrešenju funkcije predsednika Osnovnog suda u Bečeju Gorana Čimburovića i dostavio ga Narodnoj skupštini na usvajanje.